《邓忠襄祠》
明代·白莹

卓荦才猷际盛唐，位同尚父任鹰扬。平分二水迁韶郡，坚守孤城保乐昌。

绣拥麒麟神像肃，气冲牛斗战云长。千年庙食蘋江上，荔子香中几夕阳。

作者简介：白莹（?—1458） 明广东乐昌人，字润禧。正统十三年进士。授户科给事中。忠鲠自持，上疏请录死难诸臣，后又上疏劾罢乐昌河泊所及减桑丝红船税额。